****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**  **ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**  **ՆԱԽԱՐԱՐ** |

|  |  |  |  |
| --- | --- | --- | --- |
| |  |  | | --- | --- | | 0010, Երևան, Մելիք-Ադամյան փող. 1  Վեբ կայք՝ www.minfin.am, ֆիննախ.հայ  Էլ. փոստ՝ secretariat@minfin.am  Հեռ.՝ (+374 11) 800 002 | **№ 01/26-1/19309-2021** | | |
|  | ՀՀ ՊԵՏԱԿԱՆ ԿԱՌԱՎԱՐՄԱՆ ՄԱՐՄԻՆՆԵՐԻ ՂԵԿԱՎԱՐՆԵՐԻՆ  Հարգելի գործընկերներ  Հայտնում ենք, որ փոխանցիկության սկզբունքով կնքված պայմանագրերի շրջանակում որակավորման ապահովումների վերադարձման հետ կապված կարգավորումների վերաբերյալ ՀՀ քաղաքաշինության կոմիտեից ստացված գրության հիման վրա տրամադրվել է «Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 32-րդ կետի 26-րդ ենթակետի դրույթի կիրառման վերաբերյալ» ՀՀ ֆինանսների նախարարի 05/01/2022թ. N 1 պաշտոնական պարզաբանումը:  Մասնավորապես նշված պարզաբանման համաձայն․  • եթե ապրանքների, աշխատանքների և ծառայությունների գնման պայմանագրերը կնքվում են «Գնումների մասին» ՀՀ օրենքի 15-րդ հոդվածի 6-րդ մասի հիման վրա, ապա առկա ֆինանսական հատկացումների շրջանակում տվյալ տարվա համար կնքված համաձայնագրի (համաձայնագրերի) մասով ներկայացված որակավորման ապահովումը ենթակա է վերադարձման այդ համաձայնագիրը (համաձայնագրերը) կատարողի կողմից ողջ ծավալով պատշաճ կատարվելու և դրա արդյունքը պատվիրատուի կողմից ամբողջական ընդունվելու դեպքում.  • հետագայում կատարողի կողմից պայմանագիրը չկատարելու հետևանքով միակողմանի լուծվելու դեպքում վերջինիցս գանձվում է պայմանագրի չկատարված մասի համար ներկայացված որակավորման ապահովումն ամբողջությամբ։  Վերոգրյալով պայմանավորված խնդրում ենք փոխանցիկության սկզբունքով կնքված պայմանագրերի շրջանակում որակավորմա ապահովումների վերադարձման և/կամ գանձման դեպքերում առաջնորդվել նշված կարգավորմամբ։  Միաժամանակ խնդրում ենք սույն գրության պատճենը տրամադրել Ձեր համակարգում գործող ՊՈԱԿ-ներին, ՓԲԸ-ներին և հիմնադրամներին:  Հայտնում ենք նաև որ հիշյալ պարզաբանումը հրապարակված է նաև www.procurement.am հասցեով գործող գնումների պաշտոնական տեղեկագրում՝ «Օրենսդրություն» բաժնի «Պաշտոնական պարզաբանումներ» ենթաբաժնում։ |
|  |  |

|  |  |  |
| --- | --- | --- |
| ՀԱՐԳԱՆՔՈՎ՝ |  |  |
|  | ՏԻԳՐԱՆ ԽԱՉԱՏՐՅԱՆ |

Կատարող՝ Ա․ Աղաջանյան

Հեռ. 011800258